FAQ i forbindelse med Covid-19

|  |  |
| --- | --- |
| **Spørgsmål**  | **Svar**  |
| **KOMMUNIKATION VED SYGDOM**  |
| *SKAL man kontakte sin lærer, kontoret eller/og KT i forbindelse med sygdom?*  | Du skal kontakte skoles kontor og skrive i LUDUS Web, hvorfor du bliver hjemme. Kontoret giver besked til dine lærere.   |
| *HVEM kan give ”lov” til at blive hjemme?*  | Der bliver ikke ”givet lov”. Du SKAL blive hjemme, hvis du har symptomer, eller er testet positiv, eller har været i ”nær kontakt” \*) med en covid-19 positiv, hvilket du selv eller din læge afgør.  Læreren kan også sende dig hjem, hvis du har symptomer. Underret altid kontoret. Desuden kan skolens ledelse sende dig hjem, hvis du har symptomer. \*) Link til definition af ”nær kontakt”:  <https://www.sst.dk/-/media/Udgivelser/2020/Corona/Test/SST-informerer-Naer-kontakt-090720.ashx?la=da&hash=2FA54E7E3536D820A53ABE17B7A48B2E6462B2C6> |
| *SKAL jeg blive hjemme, hvis jeg har været i kontakt med en anden kursist, der er blevet hjemme pga. af symptomer?*  | Nej, Det er udelukkende kursister med symptomer, påvist corona eller nære kontakter til coronasmittede (se definition på ’nær kontakt’ ovenfor), der skal blive hjemme. **SUSPENDERET FREM TIL D. 1. MARTS** |
| *SKAL læreren underrette kontoret, hvis læreren har sendt en kursist hjem med mistanke om corona?*  | Ja, læreren underretter altid kontoret, hvis en kursist sendes hjem. Hvis du er sendt hjem, skal du skrive i LUDUS under fraværsårsager.  |
| *HVAD skal jeg gøre, hvis jeg har mistanke om at jeg er smittet?*  | Hvis du har symptomer, skal du blive hjemme, give skolens kontor besked og kontakte din læge. Vi anbefaler, at du bliver testet med det samme. Du kan vende tilbage, når testen er negativ. Det kan betyde mere end 3-5 dage, hvor du er fraværende pga. ventetid på testresultat.  Hvis du har været helt symptomfrie i 48 timer, kan du også møde i skolen. Du skal notere årsagen til dit fravær i LUDUS-dagbogen |

|  |
| --- |
| **DEN BRITISKE VARIANT** |
| *Gælder de samme regler for isolation og forebyggelse for den britiske coronavariant?* | Nej, sundhedsstyrelsen har skærpet retningslinjerne for den britiske variant, hvilket bl.a. indebærer forlænget isolationsperioden, hvis man har været udsat for smittet. Se de aktuelle retningslinjer Via nedenstående links: **Hvis du er nærkontakt** til en person smittet med Ny Corona virus kan du finde information om retningslinjerne her:<https://www.sst.dk/-/media/Udgivelser/2020/Corona/Test/Naer-kontakt-pjece.ashx?la=da&hash=94E99D2A8F410BDF03C44BF92058D9D3A7ABEA2E>Som nær kontakt kan du ikke vide, om du er smittet, før du er blevet testet. Derfor skal du opføre dig som om, at du er smittet ved at gøre følgende: 1. Gå i selvisolation 2. Vær særligt opmærksom på hygiejne og rengøring 3. Sørg for at blive testet to gange**Hvis du er testet positiv for Ny coronavirus** kan du finde information om retningslinjerne her:<https://www.sst.dk/-/media/Udgivelser/2020/Corona/Test/Pjece_Til-dig-der-er-testet-positiv-for-ny-coronavirus.ashx?la=da&hash=4B4E2D802234D32A771B54A3ECB5EEB696C1D7BB>Uanset om du har symptomer eller ej, skal du gøre følgende, når du er testet positiv for ny coronavirus: 1. Gå i selvisolation 2. Vær særligt opmærksom på hygiejne og rengøring 3. Sørg for opsporing af dine nære kontakter, dvs. de personer, som du risikerer at have smittet |

|  |  |
| --- | --- |
|  |  |
| **VIRTUEL UNDERVISING**  |
| *HVAD er virtuel undervisning?*  | Virtuel undervisning betyder:* At du skal være klar til at følge undervisningen på de skemalagte tidspunkter eller på den måde som læreren anviser.
* At det undervisningsmateriale, der bliver brugt i undervisningen, er tilgængeligt digitalt. Din lærer fortæller dig, hvor du skal finde det.
* Det er dit ansvar selv at arbejde med undervisningsmaterialet, hvis du er hjemsendt.Hvis du er for syg til at arbejde med undervisningen skal du skrive det under fraværsårsager i Ludus.
* Hvis der er afleveringer, skal du uploade det til læreren i den form, læreren beder om.

**Al undervisning foregår virtuelt frem til 1. marts 2021. Din lærer planlægger undervisningen. Hold dig opdateret i LUDUS-skemaet. Sørg for at være i kontakt med din lærer.**  |
| *SKAL lærerne kommunikere med en kursist, der er hjemme ift. undervisning, eller er det ok, at klassekammeraterne gør det?*  | Det er læreren, der kommunikerer med dig om det faglige. Dette gøres via Lektier på de enkelte moduler i LUDUS samt i form af arbejdsark og lignende i OneNote. Det er læreren, du skal henvende dig til med faglige spørgsmål.Men vi opfordrer til, at du også har virtuel kontakt med dine klassekammerater.  |
| *SKAL jeg have tilstedeværelse eller fravær, hvis jeg hjemmefra laver det, de andre laver i timerne?*  | Du skal ifølge bestemmelserne registreres fraværende, hvis du ikke deltager i undervisningen, det gælder også den virtuelle undervisning hjemmefra, uanset grunden til fraværet.Du skal skrive fraværsårsager i LUDUS, Så vil der blive taget højde for det i vurderingen af din studieaktivitet.  |
| **TEAMS I NØDUNDERVISNINGEN** |
| *Skal læreren bruge TEAMS i nødundervisningen?* | Ja, Læreren planlægger undervisningen, så TEAMS indgår som en del af nødundervisningen, der hvor det giver mening. Det er læreren der bestemmer, hvornår I skal arbejde med TEAMS. |
| *Skal jeg have mit Kamera tændt i TEAMS-undervisningen?* | Ja, det er et krav at alle kursister har kameraet tændt under fællesseancer i TEAMS-undervisningen. Læreren fører i TEAMS-undervisningen fravær med udgangspunkt i om dit kamera er tændt eller ej. |
| *Hvad gør jeg hvis mit Kamera ikke virker på computeren?* | Sørg for at få den fikset hurtigst muligt. Du kan evt. i en periode bruge din smartphone. Man kan tilgå TEAMS fra flere forskellige enheder samtidig. Download TEAMS til din smartphone. [Vejledning her (video nederst)](https://hfc.dk/study_handbooks/teams/) |
| **PAUSE OG SPISNING**  |
| *HVORDAN foregår spisning i frokostpausen?* | Du kan spise i det lokale, du er i op til frokostpausen, hvis der ikke kommer et hold lige bagefter. Du kan også spise i kantinen eller udenfor. Du SKAL huske at rydde op efter dig, - som det fremgår af den corona-info-besked, der er sendt til alle kursister.Der er masser af affaldsspande på gangene og udenfor til madaffald, og der er engangsklude i lokalerne, så ”spildt” kan tørres op.Det er et brud på vores studie- og ordensregler, hvis man ikke rydder op efter sig og det kan føre til advarsel og udmeldelse.’**SUSPENDERET FREM TIL 1. MARTS** |
| HVOR må kursister gå hen i pauserne- er der nogen regulering i forhold til i hvilken ”fløj”, man har timer i og må holde pauser i?   | Man kan være på hele skolens område i pauserne, hvor det ikke generer den igangværende undervisning, men det er vigtigt, at man holder 1.m afstand på gange, trapper, i kantine og udendørsområder. Og selvfølgelig spritter hænderne af ofte.**SUSPENDERET FREM TIL 1. MARTS**  |

|  |  |
| --- | --- |
|  **VÆRNEMIDLER** |  |
| *Brug af mundbind*  | Fra torsdag d. 29.10. 20 **skal** alle bære mundbind, når man er indenfor i fællesarealer såsom gange, toiletter og kantine. Kursister behøver ikke bære mundbind, i forbindelse med undervisningsaktiviteter, eller når de sidder ned og spiser i kantinen. Kursister skal selv sørge for mundbind. Kursister der ikke har mundbind, vil blive bedt om at skaffe mundbind, inden de vender tilbage på skolen. Der er ikke krav om at bære mundbind udendørs på skolens område.**SUSPENDERET FREM TIL 1. MARTS** |
| *Er det nødvendigt at bære mundbind når jeg sidder ned?* | Ja, Mundbind skal bæres hele tiden. Det er kun i undervisningen, mundbindskravet fraviges, og når du sidder ned og spiser i kantinen.Mundbindet skal altså også bæres, når du sidder ned i fællesarealer på skolen som f.eks. i kursistcafeen, foran studievejledningen og studiesalen.Udendørs er der ikke krav om mundbind. |
| *Hvordan anvendes mundbind?* | 1. Før: Vask hænder eller brug håndsprit 2. Find forsiden. Det er som regel den farvede side 3. Dæk næse og mund med mundbindet og fastgør det bag ørene 4. Sørg for, at mundbindet sidder helt tæt til dit ansigt 5. Rør ikke mundbindet under brug. Skift det ofte og altid, hvis det er vådt eller beskidt 6. Når mundbindet skal af, skal du tage fat i elastikkerne og ikke røre selve mundbindet 7. Efter: Vask hænder eller brug håndsprit **Mundbind kan genbruges efter kortvarigt brug, f.eks. hvis du skal på toilettet. Opbevar det i en plastikpose eller inderlomme. Sprit altid hænder før og efter brug.** |
| **EKSAMEN** |
| *Hvordan kommer eksamen til at forløbe til sommer?* | **Vi afventer besked fra ministeriet om, hvordan eksamener kommer til at forløbe, men vi kan ikke udelukke, at en model som vi så sidste sommer kan finde anvendelse** |
| **Vintereksamen** |
| *ER vintereksamen aflyst pga. de nye restriktioner meldt ud d. 18. december?*  | Ja, d. 18. december meddelte undervisningsministeriet, at de resterende eksamener i vinterterminen er aflyst. Det betyder, at eksamener frem til udgangen af januar er aflyst. Der er få undtagelser fra denne bestemmelse:*“Følgende elever/kursister på hf-enkeltfag og avu, der kan afslutte deres uddannelse ved færdiggørelse af deres eksamensbevis i vintertermin 2020/21, og hvor der ikke kan gives standpunktskarakter:** *Selvstuderende og elever/kursister, der som følge af merit ikke har fulgt undervisningen og kun skal til prøve.*
* *Elever/kursister, der skulle aflægge sygeprøve eller omprøve som følge af klager i vinter-termin 2020/21.*

*Disse elever vil ikke få aflyst deres prøve og kan aflægge prøven som normalt”*(UVM) |
| *Hvordan bedømmer lærerne kursisterne uden eksamen?* | Læreren skal give kursisterne en standpunktskarakter, der ophøjes til eksamenskarakter som erstatning for den aflyste eksamen. |
| *Hvad hvis jeg var syg, da eksamen blev afholdt? Skal jeg så til sygeeksamen?* | Du skal ikke til sygeeksamen, hvis du var syg til eksamen. Din lærer giver dig en standpunktskarakter, der ophøjes til eksamenskarakter. Der skal altså ikke afvikles sygeeksamen i januar som tidligere udmeldt.**Gælder for vintereksamen 2020. Vi kender ikke eksamensregler for sommer 2021 endnu** |
| *Hvornår får man sin karakter?* | Karakteren frigives i LUDUS i slutningen af januar.**Gælder for vintereksamen 2020. Vi kender ikke eksamensregler for sommer 2021 endnu** |
| *Jeg er e-learning-kursist, hvordan kan læreren bedømme mig på et retvisende grundlag?* | For e-learning gælder det, at der skal afholdes en Faglig vurderingssamtale. Det er din lærer der planlægger den faglige vurderingssamtale og indkalder dig til en virtuel samtale i TEAMS. Samtalerne finder sted fra 11-13 januar.**Gælder for vintereksamen 2020. Vi kender ikke eksamensregler for sommer 2021 endnu** |
| *Hvad med KS – Kan lærerne bedømme KS ordentligt?* | I KS skal der afholdes en faglig vurderingssamtale i klasserne F, J og K, der ikke nåede at afholde tværfaglig eksamen. Samtalen finder sted i TEAMS d.4-5 januar. **Gælder for vintereksamen 2020. Vi kender ikke eksamensregler for sommer 2021 endnu** |

Ledelsen 2021 (opdateret d. 1.FEBRUAR)